MK sēdes protokollēmuma projekts 22-TA-1221
Izdrukāts 29.07.2026. 21.50 - 2.0 Redakcija
Ministru kabineta sēdes protokollēmums

Informatīvais ziņojums "Informatīvais ziņojums par gāzes apgādes turpmāko stratēģiju"

· 1. Pieņemt zināšanai Ekonomikas ministrijas sagatavoto informatīvo ziņojumu.
· 2. Konceptuāli atbalstīt Paldisku peldošā sašķidrinātā dabasgāzes regazifikācijas termināla projekta īstenošanu kā īstermiņa risinājumu energoapgādes drošuma stiprināšanai un pilnvarot ekonomikas ministru Jāni Vitenbergu parakstīt kopīgo saprašanās memorandu ar Igaunijas ekonomikas un komunikāciju ministru un Somijas ekonomikas un nodarbinātības ministru.
· 3. Konceptuāli atbalstīt, ka Latvijā tiek īstenots sašķidrinātās dabasgāzes termināla izveides projekts.
· 4. Ekonomikas ministrijai līdz 2022.gada 31.maijam sniegt izvērtējumu par apzināto potenciālo sašķidrinātās dabasgāzes termināļu ieguvumiem un izmaksām, piedāvājot optimālāko risinājumu Latvijas dabasgāzes apgādes drošības nodrošināšanai izmaksu efektīvā veidā.
· 5. Uzdot Ekonomikas ministrijai nodrošināt, ka AS “Latvenergo” sadarbībā ar ieinteresētajiem juridiskajiem dabasgāzes patērētājiem veic kopīgu dabasgāzes iepirkumu, rezervējot nepieciešamo jaudu Klaipēdas sašķidrinātās dabasgāzes terminālī 2022.gada 4. ceturksnī.
· 6. Konceptuāli atbalstīt atteikšanos no dabasgāzes piegādes no Krievijas Federācijas sākot ar 2023.gada 1.janvāri.
· 7. Atbalstīt projekta pielikumā pievienoto vēstules projektu Saeimas Tautsaimniecības, agrārās, vides un reģionālās politikas komisijai ar priekšlikumiem otrajam lasījumam grozījumiem Enerģētikas likumā (Nr.1368/Lp13).
· 8. Valsts kancelejai noformēt un nosūtīt septītajā punktā minēto vēstules projektu Saeimas Tautsaimniecības, agrārās, vides un reģionālās politikas komisijai.

